38.		Žiadosť o vydanie
			pracovného posudku
			(§ 75 ZP)
Ján Hladký
Stodolova ul. č. 2, 010 01 Žilina
ABC, s.r.o.
Ružová ul. č. 10
010 01 Žilina
V Žiline 12. 9. 2022
Vec:	Žiadosť o vydanie pracovného posudku
Dňa 31. 8. 2022 som s Vami rozviazal pracovný pomer dohodou. Pri skončení pracovného pomeru som Vás písomne požiadal o vydanie pracovného posudku. Bolo mi Vašimi zamestnancami personálneho oddelenia prisľúbené, že ho na druhý deň obratom zašlú poštou na moju adresu. Do dnešného dňa som však spomínaný posudok nedostal.
Týmto Vás opätovne žiadam o vydanie pracovného posudku, a to najneskôr do 30. 9. 2022.. V opačnom prípade budem nútený domáhať sa jeho vydania súdnou cestou.
Ján Hladký
Poznámka
V súvislosti so skončením pracovného pomeru je zamestnávateľ povinný vydať zamestnancovi pracovný posudok do 15 dní od jeho vyžiadania. Zamestnávateľ však nie je povinný vydať ho skôr ako dva mesiace pred skončením pracovného pomeru.
Pracovným posudkom sú všetky písomnosti týkajúce sa hodnotenia práce zamestnanca, jeho kvalifikácie, schopností a ďalších skutočností, ktoré majú vzťah k výkonu práce.